CELEX: 32011R0406
Language: el
Date: 2011-04-27 00:00:00
Title: Εκτελεστικός κανονισμός (ΕΕ) αριθ. 406/2011 της Επιτροπής, της 27ης Απριλίου 2011 , για την τροποποίηση του κανονισμού (ΕΚ) αριθ. 2380/2001 όσον αφορά τη σύνθεση της πρόσθετης ύλης ζωοτροφών «εναμμώνια μαδουραμικίνη α»  Κείμενο που παρουσιάζει ενδιαφέρον για τον ΕΟΧ

28.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 108/11
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 406/2011 ΤΗΣ ΕΠΙΤΡΟΠΉΣ
   της 27ης Απριλίου 2011
   για την τροποποίηση του κανονισμού (ΕΚ) αριθ. 2380/2001 όσον αφορά τη σύνθεση της πρόσθετης ύλης ζωοτροφών «εναμμώνια μαδουραμικίνη α»
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1831/2003 προβλέπει τη δυνατότητα τροποποίησης της άδειας μιας πρόσθετης ύλης ζωοτροφών κατόπιν σχετικής αίτησης του κατόχου της άδειας και γνωμοδότησης της Ευρωπαϊκής Αρχής για την Ασφάλεια των Τροφίμων (στο εξής «η Αρχή»).
            
         
               (2)
            
            
               Η εναμμώνια μαδουραμικίνη α, που ανήκει στην ομάδα «Κοκκιδιοστατικά και άλλες φαρμακευτικές ουσίες», επιτρεπόταν να χρησιμοποιείται για δέκα έτη σύμφωνα με την οδηγία 70/524/ΕΟΚ του Συμβουλίου (2) ως πρόσθετη ύλη ζωοτροφών, αφενός, για κοτόπουλα πάχυνσης δυνάμει του κανονισμού (ΕΚ) αριθ. 2430/1999 της Επιτροπής (3) και, αφετέρου, για γαλοπούλες δυνάμει του κανονισμού (ΕΚ) αριθ. 2380/2001 της Επιτροπής (4).
            
         
               (3)
            
            
               Ο κάτοχος της άδειας υπέβαλε αίτηση για την τροποποίηση της άδειας όσον αφορά τη σύνθεση του εκδόχου της πρόσθετης ύλης ζωοτροφών. Ο κάτοχος της άδειας υπέβαλε τα σχετικά στοιχεία προς υποστήριξη του αιτήματός του.
            
         
               (4)
            
            
               Η Αρχή, στη γνώμη που εξέδωσε στις 8 Δεκεμβρίου 2010 (5), κατέληξε στο συμπέρασμα ότι η χρήση του νέου αυτού σκευάσματος της πρόσθετης ύλης σε γαλοπούλες δεν αναμένεται να δημιουργήσει επιπλέον ανησυχίες για την υγεία των ζώων, την υγεία του ανθρώπου ή το περιβάλλον και είναι αποτελεσματική για την καταπολέμηση της κοκκιδίωσης.
            
         
               (5)
            
            
               Οι όροι που προβλέπονται στο άρθρο 5 του κανονισμού (ΕΚ) αριθ. 1831/2003 πληρούνται.
            
         
               (6)
            
            
               Ως εκ τούτου, ο κανονισμός (ΕΚ) αριθ. 2380/2001 θα πρέπει να τροποποιηθεί αναλόγως.
            
         
               (7)
            
            
               Επειδή οι τροποποιήσεις των όρων χορήγησης της άδειας δεν αφορούν λόγους ασφάλειας, κρίνεται σκόπιμο να επιτραπεί μεταβατική περίοδος για τη διάθεση των υπαρχόντων αποθεμάτων προμειγμάτων και σύνθετων ζωοτροφών.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 2380/2001 αντικαθίσταται από το παράρτημα του παρόντος κανονισμού.
   Άρθρο 2
   Επιτρέπεται η συνέχιση της διάθεσης στην αγορά και η χρήση προμειγμάτων και σύνθετων ζωοτροφών που περιέχουν εναμμώνια μαδουραμικίνη α που έχει παραχθεί σύμφωνα με τον κανονισμό (ΕΚ) αριθ. 2380/2001, μέχρι την εξάντληση των αποθεμάτων.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Απριλίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 268 της 18.10.2003, σ. 29.
   
      (2)  ΕΕ L 270 της 14.12.1970, σ. 1.
   
      (3)  ΕΕ L 296 της 17.11.1999, σ. 3.
   
      (4)  ΕΕ L 321 της 6.12.2001, σ. 18.
   
      (5)  EFSA Journal 2011· 9(1):1954.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            
                        Αριθμός αναγνώρισης της πρόσθετης ύλης
                     
                     
                        Όνομα του κατόχου της άδειας
                     
                     
                        Πρόσθετη ύλη
                        (εμπορική ονομασία)
                     
                     
                        Σύνθεση, χημικός τύπος, περιγραφή, μέθοδος ανάλυσης
                     
                     
                        Είδος ή κατηγορία ζώου
                     
                     
                        Μέγιστη ηλικία
                     
                     
                        Ελάχιστη περιεκτικότητα
                     
                     
                        Μέγιστη περιεκτικότητα
                     
                     
                        Άλλες διατάξεις
                     
                     
                        Λήξη της περιόδου ισχύος της άδειας
                     
                  
                        mg δραστικής ουσίας/kg πλήρους ζωοτροφής με περιεκτικότητα σε υγρασία 12 %
                     
                  
                        
                           Κοκκιδιοστατικά και άλλες φαρμακευτικές ουσίες
                        
                     
                  
                        E 770
                     
                     
                        Alpharma Belgium BVBA
                     
                     
                        Εναμμώνια μαδουραμικίνη
                        α 1 g/100 g
                        (Cygro 1 %)
                     
                     
                        
                                     
                                 
                                 
                                    Σύνθεση πρόσθετης ύλης
                                    Εναμμώνια μαδουραμικίνη α: 1 g/100 g
                                    Νατριούχος καρβοξυμεθυλοκυτταρίνη: 2 g/100 g
                                    Διένυδρο θειικό ασβέστιο: 97 g/100 g
                                 
                              
                                     
                                 
                                 
                                    Δραστική ουσία
                                    Εναμμώνια μαδουραμικίνη α C47H83O17N
                                    Αριθμός CAS: 84878-61-5, άλας με νάτριο πολυαιθέρα μονοκαρβονικού οξέος παραγόμενο με διεργασία ζύμωσης από το στέλεχος Actinomadura yumaensis (ATCC 31585) (NRRL 12515)
                                 
                              
                                     
                                 
                                 
                                    Συγγενείς προσμείξεις:
                                    Εναμμώνια μαδουραμικίνη β: < 10 %
                                 
                              
                     
                        Γαλοπούλες
                     
                     
                        16 εβδομάδες
                     
                     
                        5
                     
                     
                        5
                     
                     
                        
                                    1.
                                 
                                 
                                    Απαγορεύεται η χρήση τουλάχιστον πέντε ημέρες πριν από τη σφαγή.
                                 
                              
                                    2.
                                 
                                 
                                    Οι οδηγίες χρήσης πρέπει να αναφέρουν: “Επικίνδυνο για τα ιπποειδή”.
                                    “Η ζωοτροφή αυτή περιέχει ιονοφόρο: η ταυτόχρονη χρήση της με ορισμένες φαρμακευτικές ουσίες (π.χ. τιαμουλίνη) μπορεί να αντενδείκνυται”.
                                 
                              
                     
                        15.12.2011»